कॉलोनी का गेट खुलवाने को लेकर दो पक्षों में हुई मारपीट
पानीपत | थानाशहर के अंतर्गत जगन्नाथ विहार कॉलोनी में गली में लगे गेट को खुलवाने को लेकर दो पक्षों में मारपीट हो गई। विवाद की सूचना मिलते ही किला चौकी पुलिस मौके पर पहुंची। पुलिस ने मौके पर पहुंचकर दोनों पक्षों को समझाकर गेट खुलवाया। बताया जा रहा है कि बुधवार को जगन्नाथ कॉलोनी में सतपाल गुप्ता निर्माणाधीन मकान पर लेंटर डाल रहा था। आरोप है कि कॉलोनी के ही बलराज बैल, नवल जिंदल साजन ने कॉलोनी का गेट नंबर 5 बंद कर दिया। सतपाल गुप्ता राहगीर विक्की निवासी कप्तान कॉलोनी बलराज बैल, नवल जिंदल साजन के साथ गेट खुलवाने को लेकर विवाद हो गया था। विक्की का आरोप है कि तीनों ने उनके साथ मारपीट की। उन्होंने इसकी सूचना किला पुलिस चौकी में दी। पुलिस ने मौके पर पहुंचकर विवाद को सुलझाया और कॉलोनी का गेट खुलवाया। वहीं चौकी प्रभारी वीरेंद्र सिंह ने कहा कि मामले में कोई लिखित शिकायत नहीं मिली है। पुलिस ने मौके पर पहुंचकर गेट खुलवा दिया था। अगर लिखित में शिकायत मिलती है तो कार्रवाई की जाएगी।
पानीपत. जगन्नाथविहार कॉलोनी में गेट खुलवाते पुलिसकर्मी।
hin_Deva hin_Deva bho_Deva